CELEX: 52007PC0482
Language: el
Date: 2007-08-27
Title: Πρόταση Αποφασησ του Συμβουλίου σχετικά με τη σύναψη του πρωτοκόλλου για την τροποποίηση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για την παραγωγή, την εμπορική διάθεση και το εμπόριο μανιόκας

Σημαντική ανακοίνωση νομικού περιεχομένου

|

52007PC0482

Πρόταση Αποφασησ του Συμβουλίου σχετικά με τη σύναψη του πρωτοκόλλου για την τροποποίηση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για την παραγωγή, την εμπορική διάθεση και το εμπόριο μανιόκας  /* COM/2007/0482 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 27.8.2007COM(2007) 482 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη σύναψη του πρωτοκόλλου για την τροποποίηση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για την παραγωγή, την εμπορική διάθεση και το εμπόριο μανιόκας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο 1982, η ΕΚ και το Βασίλειο της Ταϊλάνδης υπέγραψαν διμερή συμφωνία για τη μανιόκα, η οποία προβλέπει ποσόστωση εισαγωγής 21 εκατομμυρίων τόνων ξεσμάτων μανιόκας ανά περίοδο τεσσάρων ετών, με ορισμένη ευελιξία ως προς τις ετήσιες ποσότητες βάσει διοικητικής συνεργασίας.Οι εισαγωγές μανιόκας από την Ταϊλάνδη στην ΕΚ σύμφωνα με την ετήσια ποσόστωση υπόκεινται επί του παρόντος στην έκδοση πιστοποιητικών εξαγωγής και πιστοποιητικών εισαγωγής. Το καθεστώς εισαγωγής μανιόκας με πιστοποιητικά εξαγωγής και πιστοποιητικά εισαγωγής διέπεται από το άρθρο 5 της συμφωνίας συνεργασίας του 1982 μεταξύ της ΕΚ και του Βασιλείου της Ταϊλάνδης, που καλύπτει την παραγωγή, την εμπορική διάθεση και το εμπόριο της μανιόκας. Η συμφωνία συνεργασίας ανανεώνεται αυτομάτως ανά τετραετία.Στις 10 Απριλίου 2006, το Συμβούλιο ανέθεσε εντολή στην Επιτροπή να προβεί σε διαπραγματεύσεις με το Βασίλειο της Ταϊλάνδης για την τροποποίηση της συμφωνίας συνεργασίας μεταξύ της Ευρωπαϊκής Κοινότητας και του Βασιλείου της Ταϊλάνδης. Σκοπός ήταν να τροποποιηθεί το άρθρο 5 της συμφωνίας συνεργασίας και να αλλάξει η διαχείριση του καθεστώτος εισαγωγής όσον αφορά τις εισαγωγές μανιόκας από την Ταϊλάνδη στην Κοινότητα, με τη θέσπιση του συστήματος «εξυπηρέτησης κατά χρονική σειρά προτεραιότητας», το οποίο διαχειρίζεται η Γενική Διεύθυνση Φορολογίας και Τελωνειακής Ένωσης. Το νέο σύστημα θα απλοποιήσει σε μεγάλο βαθμό τη διαχείριση και θα μειώσει το κόστος του καθεστώτος εισαγωγής.Οι εν λόγω διαπραγματεύσεις ολοκληρώθηκαν επιτυχώς και το Συμβούλιο πρέπει να εγκρίνει τις ενδεδειγμένες τροποποιήσεις της συμφωνίας συνεργασίας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη σύναψη του πρωτοκόλλου για την τροποποίηση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για την παραγωγή, την εμπορική διάθεση και το εμπόριο μανιόκαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 παράγραφος 3, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής[1],Εκτιμώντας τα ακόλουθα:(1) Στις 10 Απριλίου 2006, το Συμβούλιο εξουσιοδότησε την Επιτροπή να προβεί σε διαπραγματεύσεις με σκοπό να εξασφαλιστεί η συμβατότητα της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για την παραγωγή, την εμπορική διάθεση και το εμπόριο μανιόκας, εφεξής «συμφωνία συνεργασίας», με τον κανονισμό (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα[2].(2) Οι διαπραγματεύσεις αυτές αποσκοπούσαν στην τροποποίηση του άρθρου 5 της συμφωνίας συνεργασίας, προκειμένου να εναρμονιστεί με τις διατάξεις των άρθρων 308α έως 308γ του κανονισμού (ΕΟΚ) αριθ. 2454/93 (διαχείριση δασμολογικών ποσοστώσεων που προορίζεται για χρήση σύμφωνα με τη χρονολογική σειρά των ημερομηνιών παραλαβής των διασαφήσεων), καθώς και των άρθρων 55 έως 65 του εν λόγω κανονισμού (ειδικές διατάξεις σχετικά με τα πιστοποιητικά καταγωγής για ορισμένα γεωργικά προϊόντα που υπάγονται σε ειδικά καθεστώτα εισαγωγής).(3) Η Επιτροπή διεξήγαγε τις διαπραγματεύσεις στο πλαίσιο της εντολής διαπραγμάτευσης που εξέδωσε το Συμβούλιο.(4) Η Επιτροπή κατέληξε σε συμφωνία υπό μορφή συμφωνηθέντων πρακτικών με το Βασίλειο της Ταϊλάνδης, ως προμηθευτή προϊόντων υπαγόμενων στους κωδικούς ΣΟ 0714 10 10, 0714 10 91 και 0714 10 99.(5) Πρέπει να εγκριθεί η εν λόγω συμφωνία.ΑΠΟΦΑΣΙΖΕΙ:Άρθρο 11. Το πρωτόκολλο που τροποποιεί τη συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης σχετικά με την τροποποίηση του άρθρου 5 της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για την παραγωγή, την εμπορική διάθεση και το εμπόριο μανιόκας εγκρίνεται εξ ονόματος της Κοινότητας.2. Το κείμενο του πρωτοκόλλου επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο που αναφέρεται στο άρθρο 1, δεσμεύοντας την Κοινότητα.Άρθρο 3Στο βαθμό που απαιτείται ώστε να τεθεί σε πλήρη εφαρμογή η παρούσα συμφωνία από την 1η Ιανουαρίου 2008, η Επιτροπή θεσπίζει τους λεπτομερείς κανόνες εφαρμογής της συμφωνίας σύμφωνα με τη διαδικασία του άρθρου 4 παράγραφος 2 της παρούσας απόφασης.Άρθρο 41. Η Επιτροπή επικουρείται από την επιτροπή διαχείρισης των σιτηρών η οποία συστάθηκε βάσει του άρθρου 25 του κανονισμού (ΕΚ) αριθ. 1784/2003.2. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.Άρθρο 5Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Βρυξέλλες, …Για το ΣυμβούλιοΟ ΠρόεδροςΠΡΩΤΟΚΟΛΛΟγια την τροποποίηση της συμφωνίας συνεργασίας μεταξύ του Βασιλείου της Ταϊλάνδης και της Ευρωπαϊκής Οικονομικής Κοινότητας για την παραγωγή, την εμπορική διάθεση και το εμπόριο μανιόκαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,αφενός,Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΪΛΑΝΔΗΣ,αφετέρου,ΕΧΟΝΤΑΣ ΔΙΕΞΑΓΑΓΕΙ κατόπιν αιτήματος της Ευρωπαϊκής Κοινότητας διαπραγματεύσεις με σκοπό την τροποποίηση του άρθρου 5 της συμφωνίας συνεργασίας για την παραγωγή, την εμπορική διάθεση και το εμπόριο μανιόκας, εφεξής καλούμενης «συμφωνία συνεργασίας», προκειμένου να εναρμονιστεί με τις διατάξεις των άρθρων 55 έως 65 και 308α έως 308γ του κανονισμού (ΕΟΚ) αριθ. 2454/93 της Επιτροπής,ΕΠΙΒΕΒΑΙΩΝΟΝΤΑΣ τη βούλησή τους να διατηρήσουν σε ισχύ τη συμφωνία συνεργασίας,ΕΧΟΥΝ ΑΠΟΦΑΣΙΣΕΙ να τροποποιήσουν τη συμφωνία συνεργασίας όσον αφορά τις σχετικές διατάξεις του άρθρου 5 με το παρόν πρωτόκολλο και για το σκοπό αυτό έχουν ορίσει τους πληρεξουσίους τους:ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΪΛΑΝΔΗΣΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους που βρέθηκαν τυπικώς έγκυρα,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο 1Το άρθρο 5 της συμφωνίας συνεργασίας αντικαθίσταται από το ακόλουθο κείμενο:«Η δασμολογική ποσόστωση σχετικά με τη συμφωνηθείσα ποσότητα εξαγωγής αποτελεί αντικείμενο διαχείρισης από την Κοινότητα σύμφωνα με τη χρονολογική σειρά των ημερομηνιών παραλαβής των διασαφήσεων για θέση σε ελεύθερη κυκλοφορία (αρχή της «εξυπηρέτησης κατά χρονική σειρά προτεραιότητας»).Από την πλευρά της, η Ταϊλάνδη αναλαμβάνει να θεσπίσει όλες τις αναγκαίες διατάξεις για την έκδοση πιστοποιητικών καταγωγής που θα χρησιμοποιηθούν για τις εισαγωγές μανιόκας στην Κοινότητα.Όταν χρειάζεται, οι αρμόδιες αρχές αμφοτέρων των μερών ανταλλάσσουν τις πληροφορίες που είναι αναγκαίες για την παρακολούθηση και τη διευκόλυνση της εφαρμογής της συμφωνίας.»Άρθρο 2Το παρόν πρωτόκολλο αποτελεί αναπόσπαστο μέρος της συμφωνίας συνεργασίας.Άρθρο 3Το παρόν πρωτόκολλο εγκρίνεται από την Ευρωπαϊκή Κοινότητα και από το Βασίλειο της Ταϊλάνδης, σύμφωνα με τις οικείες διαδικασίες.Άρθρο 4Το παρόν πρωτόκολλο αρχίζει να ισχύει την 1η Ιανουαρίου 2008.Άρθρο 5Το παρόν πρωτόκολλο συντάσσεται σε δύο αντίτυπα σε καθεμία από τις επίσημες γλώσσες των συμβαλλομένων μερών, και όλα τα κείμενα είναι εξίσου αυθεντικά.Βρυξέλλες, ….Για την Ευρωπαϊκή Κοινότητα Για το Βασίλειο της Ταϊλάνδης |[1] ΕΕ C … της …, σ. ….[2] ΕΕ L 302 της 19.10.1992, σ. 1.